হাজার হাজার দর্শকের সামনে এবার বেশ বিব্রত হতে হল আফগানিস্তানের তারকা রশিদ খান। ক্যারিবিয়ান প্রিমিয়ার লিগের খেলা চলছিল। মাঠে ছিল দুই তারকাখচিত দল গায়ানা অ্যামাজন ওয়ারিয়র্স এবং সেন্ট লুসিয়া স্টার্স। 
সেখানেই রশিদ খানকে প্রোপোজ করে বসলেন তাঁর গুণমুগ্ধ এক অনুরাগিণী। একজন গ্যালারি থেকে প্ল্যাকার্ড নিয়ে কবিতার ছন্দে প্রোপোজ করলেন রশিদকে। কী লেখা ছিল সেই প্ল্যাকার্ডে? ‘‘তুমিও যুবক, আমিও যুবতী। আমি গোল রুটি বানাতে পারি, এস দু’জনে প্রেম করি।’’ মাঠে ক্রিকেটারদের দেখে অনুরাগিণীদের এমন আবদার অবশ্য নতুন নয়। ধোনিকে এর আগে চুম্বন করতে উদ্যত হয়েছিল শিউলি নামের এক যুবতী।

বিয়ের প্রস্তাব রশিদকে। — টুইটার

এই বিষয়ে অন্যান্য খবর

যুবরাজের ‘মস্তিষ্ক’ ধার করবেন এক আফগান ক্রিকেটার। এ বারের আইপিএলেই ঘটবে সেই ঘটনা
নিজেই বল চেয়ে নিয়ে তিন উইকেট, কামাল রশিদের


সাম্প্রতিকতম উদাহরণ হল, দক্ষিণ আফ্রিকার তারকা উইকেটকিপার কুইন্টন ডিকক। আইপিএল-এ টি-টোয়েন্টি খেলতে এসে চিয়ারলিডার সাসা হার্লির প্রেমে পড়ে গিয়েছিলেন ডিকক। প্রথমে একজন ফ্যান হিসেবেই অটোগ্রাফ চাইতে এসেছিলেন ডিককের কাছে। সেখানেই শুরু প্রেম পর্ব। তারপর সই ডিকক-এরই ঘরণী হয়ে যান সাসা।
রশিদ খান বর্তমানে উঠতি ক্রিকেট তারকা। জাতীয় দল ও আইপিএল-এ খেলার সময় নিজের পারফরম্যান্স দিয়েই নজর কেড়েছেন তিনি। এবার ডাক পেয়েছেন ক্যারিবিয়ান লিগে খেলার জন্য। সেখানেই এবার প্রেম প্রস্তাব পেলেন রশিদ খান। তাঁর বয়স যদিও খুব কম (মাত্র ১৮), তবে প্রেমের ডাক কী তিনি উপেক্ষা করতে পারবেন? প্রশ্ন সেটাই।